
บทคัดย่อ
โครงงานนี้ศึกษาการสังเคราะห์นาโนเซลลูโลสด้วยปฏิกิริยาแบบไหลย้อน (Reflux) ร่วมกับกระบวนการโซนิเคชัน (Sonication) โดยเปรียบเทียบประสิทธิภาพเชิงโครงสร้างระหว่างระบบ Bath Sonication และระบบ Probe Sonication ด้วยเทคนิค XRD และ FTIR เพื่อประยุกต์ใช้เป็นวัสดุดูดซับสารไทมอลในการป้องกัน          โรคไหม้ข้าว ผลการศึกษาจาก XRD พบว่าที่ระนาบผลึก (11̄0), (110), (200) และ (004) วัสดุจากทั้งสองระบบ สามารถลดขนาดโครงสร้างเซลลูโลสสู่ระดับนาโนเมตร โดยยังคงรักษาผลึกแบบ Cellulose I ไว้ได้ และจากผล FTIR พบพีคการดูดกลืนแสงของหมู่ไฮดรอกซิล (O-H) ช่วง 3,000-3,600 cm-1 และพันธะคาร์บอน-ไฮโดรเจน   (C-H) ช่วง 2,899-2,940 cm-1 ซึ่งแสดงถึงการคงอยู่ของหมู่ฟังก์ชันเซลลูโลสดั้งเดิมอย่างสมบูรณ์ และเมื่อเปรียบเทียบประสิทธิภาพเชิงโครงสร้างพบว่านาโนเซลลูโลสที่ผ่านระบบ Probe Sonication มีประสิทธิภาพ    โดดเด่นที่สุดในทุกมิติ ทั้งในด้านการย่อยขนาดอนุภาค โดยพิจารณาจากปรากฏการณ์ฐานพีค XRD ที่ขยายกว้างขึ้นเด่นชัดที่สุด ร่วมกับการลดลงของความเข้มพีคคาร์บอนิล (C=O) ที่ 1,719 cm-1 ซึ่งแสดงถึงการปรับปรุงพื้นผิวเคมีอย่างเหมาะสม โดยยังคงรักษาความพร้อมของหมู่ไฮดรอกซิลได้อย่างดีเยี่ยมที่สุด ซึ่งเอื้อต่อการเกิดพันธะไฮโดรเจนร่วมกับโมเลกุลของไทมอล โครงงานนี้จึงเป็นแนวทางเบื้องต้นในการสังเคราะห์นาโนเซลลูโลสเพื่อประยุกต์ใช้เป็นวัสดุดูดซับชีวภาพทางการเกษตรที่มีประสิทธิภาพสูงในอนาคต

1. บทนำ
การทำนาในประเทศไทยมักประสบปัญหาการระบาดของโรคไหม้ข้าวที่เกิดจากเชื้อรา Pyricularia grisea (Sacc.) ซึ่งพบการแพร่กระจายในทุกภูมิภาคและสร้างความเสียหายอย่างรุนแรงต่อผลผลิตข้าวอย่างมาก แม้ในปัจจุบันจะมีการป้องกันด้วยการใช้สารเคมีสังเคราะห์หรือการปรับปรุงพันธุ์ข้าวต้านทาน แต่ยังคงพบข้อจำกัดทางกายภาพมากมาย เช่น การตกค้างของสารเคมีจนก่อเกิดความเป็นพิษในสิ่งแวดล้อม การกลายพันธุ์และดื้อยาของเชื้อรา ตลอดจนภาระต้นทุนการผลิตที่เพิ่มสูงขึ้น รวมถึงความเสื่อมถอยของสุขภาวะของเกษตรกรไทยจากการสัมผัสสารเคมีเป็นประจำ	
ด้วยข้อจำกัดดังกล่าว ในปัจจุบันจึงมีการศึกษาอย่างกว้างขวางเกี่ยวกับการพัฒนาสารประกอบธรรมชาติที่มีประสิทธิภาพสูงในการออกฤทธิ์ยับยั้งเชื้อราเพื่อใช้เป็นทางเลือกใหม่ ซึ่งหนึ่งในสารที่ได้รับความสนใจ คือ ไทมอล (Thymol) สารประกอบธรรมชาติจากต้นไทม์ที่มีคุณสมบัติ  โดดเด่นในการยับยั้งและทำลายโครงสร้างเซลล์ของเชื้อรามาประยุกต์ใช้แทนสารเคมีอันตราย แต่กลับพบข้อจำกัด คือ จุดเดือดต่ำและมีอัตราการระเหยที่รวดเร็วเมื่อสัมผัสกับอากาศและแสงแดด ส่งผลให้ระยะเวลาในการออกฤทธิ์สั้น ไม่ต่อเนื่อง จึงต้องใช้ในปริมาณที่มากเกินความจำเป็น เพื่อแก้ไขข้อจำกัดนี้ ผู้จัดทำจึงเลือกใช้เซลลูโลส (Cellulose) ซึ่งเป็นวัสดุชีวภาพที่เป็นมิตรต่อสิ่งแวดล้อม มีโครงสร้างผลึกที่แข็งแรง มีพื้นที่ผิวจำเพาะสูง และมีหมู่ฟังก์ชันที่พร้อมเกิดพันธะเคมี นำมาพัฒนาเป็นวัสดุดูดซับเพื่อกักเก็บและชะลอการระเหยของไทมอล โดยผ่านปฏิกิริยาแบบไหลย้อน (Reflux) ร่วมกับกระบวนการโซนิเคชัน (Sonication) ทั้งระบบ     Bath Sonication และระบบ Probe Sonication ซึ่งแตกต่างกันในการกระจายตัวและลดขนาดอนุภาค ความสมบูรณ์ของระนาบผลึก ตลอดจนการเปิดพื้นที่ผิวเคมีและหมู่ฟังก์ชันอย่างมีนัยสำคัญ และวิเคราะห์เปรียบเทียบประสิทธิภาพเชิงโครงสร้างของนาโนเซลลูโลสในการเป็นวัสดุดูดซับอนุภาค  นาโนที่มีพื้นที่ผิวสัมผัสมากและมีรูพรุน สามารถกักเก็บโมเลกุลของไทมอลไว้ภายในโครงสร้างได้อย่างหนาแน่นและช่วยป้องกันการระเหยของไทมอล ทำให้สามารถออกฤทธิ์ได้อย่างเต็มที่และต่อเนื่องในสภาวะที่เหมาะสม
ด้วยเหตุนี้ ผู้จัดทำจึงนำเซลลูโลสมาผ่านกระบวนการปรับปรุงโครงสร้างให้เป็นนาโนเซลลูโลส โดยผ่านระบบ Bath Sonication และระบบ Probe Sonication และวิเคราะห์เปรียบเทียบประสิทธิภาพเชิงโครงสร้าง เพื่อเป็นแนวทางพัฒนาวัสดุดูดซับชีวภาพที่สามารถแก้ไขข้อจำกัดของ    ไทมอลและเพิ่มประสิทธิภาพในการกำจัดโรคไหม้ข้าว โดยลดการสะสมของสารเคมีในแปลงนาข้าว ลดอันตรายต่อสุขภาพเกษตรกร และลดภาระต้นทุนในการผลิตข้าวในไทยอย่างยั่งยืนและเป็นมิตรต่อสิ่งแวดล้อม
2. วิธีการดำเนินงาน
2.1 การเตรียมนาโนเซลลูโลสด้วยปฏิกิริยาแบบไหลย้อน (Reflux)
เตรียมสารละลายลายกรด โดยผสมน้ำปราศจากไอออนปริมาณ 20 มิลลิลิตร, กรดอะซิติก 70 มิลลิลิตร และกรดซัลฟิวริก 10 มิลลิลิตร ลงในขวดก้นกลม จากนั้นเติมไมโครคริสตัลไลน์เซลลูโลสปริมาณ 3 กรัม ในสารละลายกรด แล้วจึงนำไปผ่านกระบวนการปฏิกิริยาแบบไหลย้อนที่อุณหภูมิ 80 องศาเซลเซียส พร้อมกวนผสมด้วยความเร็ว 300 รอบต่อนาที เป็นเวลา 3 ชั่วโมง ซึ่งกระบวนการทั้งหมดถูกดำเนินการสังเคราะห์แบบคู่ขนาน (Parallel synthesis) จำนวน 2 ชุดการทดลอง ภายใต้การควบคุมตัวแปรทั้งสัดส่วนสารเคมี อุณหภูมิ และเวลาเดียวกัน
2.2 การกระจายอนุภาคนาโนด้วยกระบวนการ Sonication
นำสารละลายจากปฏิกิริยาแบบไหลย้อน เข้าสู่กระบวนการ Sonication ที่แตกต่างกัน ซึ่งใช้ระยะเวลา 1 ชั่วโมงเท่ากัน โดยชุดการทดลองแรกถูกนำเข้าสู่ระบบ Bath Sonication ที่อุณหภูมิ 29 องศาเซลเซียส ในขณะที่ชุดการทดลองที่สองถูกนำเข้าสู่ระบบ Probe Sonication โดยใช้หัวโพรบขนาด 6 มิลลิเมตร ที่กำลังไฟ 130 วัตต์ (คิดเป็น 30% ของกำลังไฟสูงสุด) ณ ความถี่ 20 กิโลเฮิรตซ์ และตั้งค่าการทำงานแบบเป็นจังหวะ (Pulse mode) สลับเปิด-ปิดในทุก ๆ 5 วินาที
2.3 การแยกสารตกตะกอนด้วย       Centrifugation
เมื่อเสร็จสิ้นกระบวนการ Sonication นำสารละลายทั้งสองชุดการทดลองปั่นเหวี่ยงที่ความเร็ว 5,000 รอบต่อนาที ครั้งละ 5 นาที จำนวน 6 รอบ โดยเปลี่ยนน้ำปราศจากไอออนในแต่ละรอบเพื่อล้างกรดออกจากวัสดุจนกระทั่งค่าความเป็นกรด-เบส (pH) อยู่ในระดับ 5 จากนั้นนำสารตกตะกอนไปอบแห้งที่อุณหภูมิ 80 องศาเซลเซียส แล้วจึงบดให้เป็นผงละเอียดด้วยโกร่งบดสารเพื่อให้ได้ผลิตภัณฑ์ที่ได้จากการสังเคราะห์
2.4 การตรวจสอบคุณสมบัติทางเคมีและทางกายภาพ
โดยศึกษาโครงสร้างผลึกด้วยเทคนิคการเลี้ยวเบนรังสีเอกซ์ (X-ray Diffraction : XRD)  เพื่อวิเคราะห์ระดับความเป็นผลึกและการจัดเรียงตัวของโมเลกุลที่เปลี่ยนแปลงไป โดยใช้หลอดรังสีเอกซ์ชนิดเป้าทองแดง ณ ความยาวคลื่น (λ) 1.5418 Å เป็นแหล่งกำเนิดรังสีเอกซ์ ดำเนินการที่แรงดันไฟฟ้า 40 kV, กระแสไฟฟ้า 40 mA  และตรวจวัดรังสีชนิด LYNXEYE ในโหมดการทำงานแบบหนึ่งมิติ (1D Mode)
และศึกษาหมู่ฟังก์ชันบนพื้นผิววัสดุด้วยเทคนิค Fourier Transform Infrared Spectroscopy (FTIR) เพื่อพิสูจน์เอกลักษณ์ทางเคมีและยืนยันความสมบูรณ์ของหมู่ฟังก์ชันสำคัญก่อนและหลังกระบวนการปรับปรุงโครงสร้าง โดยใช้ซอฟต์แวร์ควบคุม OMNIC กำหนดสภาวะในการทดสอบที่ค่าความละเอียด (Resolution) 4 cm−1 และทำการสแกนซ้ำจำนวน 64 ครั้ง พร้อมทั้งใช้ระบบ Automatic atmospheric suppression เพื่อกำจัดสัญญาณรบกวนจากสภาวะแวดล้อม
3. ผลและอภิปรายผล
	3.1  การวิเคราะห์โครงสร้างผลึกด้วยเทคนิค XRD

รูปที่ 1 กราฟแสดงการวิเคราะห์โครงสร้างผลึกด้วยเทคนิค XRD
จากการวิเคราะห์รูปแบบการเลี้ยวเบนของรังสีเอกซ์ (XRD) เพื่อเปรียบเทียบโครงสร้างผลึกระหว่างไมโครคริสตัลไลน์เซลลูโลสและนาโนเซลลูโลสที่สังเคราะห์ด้วยระบบ Sonication ที่แตกต่างกัน พบว่ารูปแบบการเลี้ยวเบนของวัสดุทั้งสามเงื่อนไขมีความสอดคล้องกัน โดยปรากฏพีคการเลี้ยวเบนที่เด่นชัด ณ มุม 2 ประมาณ 14.8, 16.5, 20.5, 22.7 และ 34.5 ซึ่งตรงกับระนาบผลึก (10), (110), (102), (200) และ (004) ตามลำดับ ผลการทดลองนี้ยืนยันว่านาโนเซลลูโลสที่สังเคราะห์ได้จากทั้งระบบBath Sonication และระบบ Probe Sonication ยังคงรักษาโครงสร้างผลึกดั้งเดิมของ Cellulose I ไว้ได้อย่างสมบูรณ์ โดยไม่มีการเปลี่ยนรูปโครงสร้างผลึกไปเป็น Cellulose II และไม่ปรากฏพีคของสิ่งเจือปนอื่นแปลกปลอมในโครงสร้าง ซึ่งระนาบผลึก (10) และ (110) ที่เกิดขึ้นนั้น สะท้อนถึงการจัดเรียงตัวของแผ่นโมเลกุลเซลลูโลสในทิศทางที่แตกต่างกัน แต่มีความสัมพันธ์เชื่อมโยงกันภายในโครงสร้างผลึกแบบเชิงเดี่ยว (Monoclinic unit cell) บ่งชี้ถึงความเสถียรและความแข็งแรงของโครงสร้างหลักดั้งเดิม
เมื่อพิจารณาเชิงเปรียบเทียบระหว่างระบบอัลตราโซนิกทั้งสองรูปแบบ พบว่านาโนเซลลูโลสจากทุกสภาวะยังคงให้ค่าความเข้มของพีคที่ระนาบผลึก (200) สูงที่สุด ซึ่งเป็นตัวแทนของโครงสร้างส่วนที่เป็นผลึกแข็ง (Crystalline region) อย่างไรก็ตาม ในตัวอย่างนาโนเซลลูโลสที่ผ่านระบบ Probe Sonication ปรากฏลักษณะการขยายตัวของฐานพีค (Peak broadening) ที่เด่นชัดและกว้างขวางที่สุดในทุกระนาบผลึก โดยเฉพาะอย่างยิ่งในช่วงมุม 2 ระหว่าง 14 - 18 (ระนาบ (10) และ (110))  ที่พีคมีความแบนกว้างและหลอมรวมเข้าหากันมากกว่าระบบ Bath Sonication และเซลลูโลสดั้งเดิมอย่างเห็นได้ชัด ปรากฏการณ์การแผ่กว้างของพีคเลี้ยวเบนนี้ เป็นหลักฐานเชิงประจักษ์ตามทฤษฎีการเลี้ยวเบนของรังสีเอกซ์ (Scherrer’s equation) ที่บ่งชี้ถึงการลดขนาดของขนาดเกรนผลึก (Crystallite size) และลดขนาดอนุภาคของวัสดุจากระดับไมโครเมตรเข้าสู่ระดับนาโนเมตรได้อย่างมีประสิทธิภาพสูงสุด เนื่องจากระบบ Probe Sonication สามารถปลดปล่อยพลังงานกลและความเค้นเฉือนประสิทธิภาพสูงเข้าสู่เนื้อสารโดยตรง ส่งผลให้เกิดการแยกและแตกตัวของเส้นใยเซลลูโลสได้อย่างทรงพลังมากกว่าระบบ Bath Sonication ในระยะเวลาที่เท่ากัน
	3.2  การวิเคราะห์องค์ประกอบทางเคมีและชนิดของสารด้วยเทคนิค FTIR

รูปที่ 2 กราฟแสดงการวิเคราะห์องค์ประกอบทางเคมีและชนิดของสารด้วยเทคนิค FTIR
จากการศึกษาลักษณะเฉพาะทางกายภาพและทางเคมี สเปกตรัมที่ได้ถูกแสดงผลในรูปแบบร้อยละการส่องผ่านในช่วงเลขคลื่นระหว่าง 4000-400 cm-1 ซึ่งจากการวิเคราะห์สเปกตรัมการดูดกลืนรังสีอินฟราเรดดังกล่าวเพื่อเปรียบเทียบกับนาโนเซลลูโลสที่ผ่านกระบวนการทางกายภาพและเคมี พบว่าวัสดุในทุกเงื่อนไขยังคงปรากฏหมู่ฟังก์ชันหลักที่สำคัญสอดคล้องกันอย่างสมบูรณ์และสะท้อนถึงการคงอยู่ของโครงสร้างหลักดั้งเดิมของเซลลูโลสอย่างครบถ้วน โดยปรากฏแถบการดูดกลืนแสง  กว้างในช่วงความยาวคลื่น 3000 - 3600 cm-1                ซึ่งเป็นลักษณะเด่นของหมู่ไฮดรอกซิล() พีคที่ตำแหน่ง 2899 cm-1 และ 2940 cm-1 ของหมู่แอลเคน() พีคที่ตำแหน่ง 1642 cm-1 ซึ่งเกิดจากการดูดซับความชื้นของโมเลกุลน้ำ () และพีคที่ตำแหน่ง 1428 cm-1 ของหมู่  ()
เมื่อทำการวิเคราะห์เชิงเปรียบเทียบระหว่างระบบอัลตราโซนิกทั้งสองรูปแบบ พบจุดเปลี่ยนแปลงทางเคมีบนพื้นผิวที่น่าสนใจ ณ ตำแหน่งความยาวคลื่น 1719 cm-1 ซึ่งแสดงถึงหมู่คาร์บอนิล () ของพันธะเอสเทอร์ โดยสเปกตรัมของนาโนเซลลูโลสจากทั้งสองระบบมีความเข้มของพีคนี้ลดลงอย่างเห็นได้ชัดเมื่อเทียบกับไมโครคริสตัลไลน์เซลลูโลส แสดงให้เห็นว่ากระบวนการไฮโดรไลซิสด้วยปฏิกิริยาแบบไหลย้อน (Reflux) ร่วมกับกระบวนการโซนิเคชัน มีอิทธิพลต่อการเปลี่ยนแปลงองค์ประกอบทางเคมีและการจัดเรียงตัวบนพื้นผิวของวัสดุ โดยเฉพาะอย่างยิ่งในระบบ Probe Sonication ที่พบว่าความเข้มของพีคคาร์บอนิลลดลงอย่างเด่นชัดและเหมาะสมที่สุด  บ่งชี้ถึงการปรับปรุงพื้นผิวเคมีที่มีประสิทธิภาพ โดยกระบวนการดังกล่าวไม่ทำลายหรือส่งผลกระทบเชิงลบต่อโครงสร้างแกนหลักของเซลลูโลส
นอกจากนี้ เมื่อพิจารณาความสมบูรณ์ของหมู่ฟังก์ชัน พบว่านาโนเซลลูโลสที่สังเคราะห์ด้วยระบบ Probe Sonication สามารถรักษาความพร้อมและสัญญาณความเข้มของหมู่ไฮดรอกซิล (O-H) ในช่วง 3000-3600 cm-1 ไว้ได้อย่างดีเยี่ยมที่สุด ควบคู่ไปกับการปรากฏลักษณะพีคที่แยกออกจากกันอย่างเด่นชัด (Well-resolved peaks) ในช่วงลายนิ้วมือ (Fingerprint region) ซึ่งการจัดเรียงตัวของโครงสร้างทางเคมีที่เป็นระเบียบและความพร้อมของหมู่ไฮดรอกซิลบนพื้นผิวของระบบ Probe Sonication นี้ถือเป็นปัจจัยเชิงบวกที่สำคัญยิ่งในการเอื้อต่อการเกิดพันธะไฮโดรเจน (Hydrogen bonding) ร่วมกับโมเลกุลของสารออกฤทธิ์อย่างไทมอล (Thymol) ได้อย่างหนาแน่นและมีประสิทธิภาพสูงสุด เพื่อประยุกต์ใช้เป็นวัสดุดูดซับชีวภาพสำหรับการควบคุมโรคพืชในขั้นต่อไป


4.สรุปผล
4.1 อภิปรายผลการทดลอง
จากการศึกษาวิเคราะห์ลักษณะเฉพาะของนาโนเซลลูโลสที่สังเคราะห์ด้วยปฏิกิริยาแบบไหลย้อน (Reflux) ร่วมกับระบบโซนิเคชันที่แตกต่างกัน ผลการทดลองจากเทคนิค XRD และ FTIR ชี้ให้เห็นถึงความสัมพันธ์เชิงโครงสร้างและเคมีพื้นผิวที่ส่งผลโดยตรงต่อประสิทธิภาพการนำไปประยุกต์ใช้เป็นวัสดุดูดซับชีวภาพ แม้ว่าวัสดุจากทั้งสองระบบจะยังคงรักษาโครงสร้างผลึกหลักแบบ Cellulose I และหมู่ฟังก์ชันจำเพาะดั้งเดิมไว้ได้อย่างสมบูรณ์ แต่ระดับพลังงานกลและความเค้นเฉือนที่แตกต่างกันระหว่างระบบ Bath Sonication และระบบ Probe Sonication ส่งผลให้คุณลักษณะเชิงลึกของผลิตภัณฑ์มีความแตกต่างกันอย่างมีนัยสำคัญ
เมื่อพิจารณาความสอดคล้องกันของทั้งสองเทคนิค พบว่าระบบ Probe Sonication มีประสิทธิภาพโดดเด่นที่สุดในทุกมิติ โดยผลจาก XRD ปรากฏลักษณะฐานพีคที่ขยายกว้างขวางที่สุด (Peak Broadening) ในทุกระนาบผลึก โดยเฉพาะระนาบ (10) และ (110) ซึ่งยืนยันตามทฤษฎีการเลี้ยวเบนของรังสีเอกซ์ว่าวัสดุเกิดการย่อยขนาดเกรนผลึกเข้าสู่ระดับนาโนเมตรได้อย่างทรงพลังที่สุด สอดรับกับผลการวิเคราะห์จาก FTIR ที่พบว่าเกิดการปรับปรุงเคมีบนพื้นผิวได้อย่างเหมาะสมที่สุด พิจารณาจากการลดลงของความเข้มพีคคาร์บอนิล () ที่ตำแหน่ง 1719 cm-1 โดยที่กระบวนการดังกล่าวไม่ทำลายโครงสร้างผลึกส่วนที่แข็งแรง (Crystalline region) ในระนาบ (200)  ของ XRD และยังคงรักษาความพร้อมของสัญญาณหมู่ไฮดรอกซิล () ในช่วงเลข 3000-3600 cm-1 ของ FTIR ไว้ได้อย่างดีเยี่ยมที่สุด
ผลลัพธ์ดังกล่าวพิสูจน์ให้เห็นว่า โครงสร้างระดับนาโนเมตรที่มีพื้นที่ผิวจำเพาะสูง ร่วมกับพื้นผิวเคมีที่ได้รับการปรับปรุงและคงความอุดมสมบูรณ์ของหมู่ไฮดรอกซิล  ของนาโนเซลลูโลสจากระบบ Probe Sonication เป็นคุณลักษณะในอุดมคติที่เอื้อต่อการเกิดพันธะไฮโดรเจน (Hydrogen bonding) ร่วมกับโมเลกุลของสารออกฤทธิ์อย่างไทมอล (Thymol) โครงสร้างผลึกที่สมบูรณ์และเป็นระเบียบนี้ (Well-resolved peaks) จึงสามารถกักเก็บโมเลกุลไทมอลไว้ภายในได้อย่างหนาแน่น ทำหน้าที่วัสดุดูดซับชีวภาพที่มีประสิทธิภาพในการควบคุมอัตราการปลดปล่อยและหน่วงการระเหยของไทมอลในสภาวะแวดล้อม ส่งผลให้สารสกัดธรรมชาติสามารถออกฤทธิ์ยับยั้งเชื้อราก่อโรคไหม้ข้าวได้อย่างเต็มประสิทธิภาพและต่อเนื่องยาวนาน
4.1 สรุปผลการทดลอง
โครงงานวิจัยนี้ประสบความสำเร็จในการสังเคราะห์นวัตกรรมวัสดุดูดซับชีวภาพนาโนเซลลูโลสผ่านปฏิกิริยาแบบไหลย้อน (Reflux) ร่วมกับกระบวนการโซนิเคชัน โดยผลการวิเคราะห์ลักษณะเฉพาะเชิงเปรียบเทียบพิสูจน์ให้เห็นว่า ผลิตภัณฑ์นาโนเซลลูโลสที่สังเคราะห์ได้จาก        ทั้งระบบ Bath Sonication และระบบ Probe Sonication ยังคงรักษาโครงสร้างผลึกแกนหลักดั้งเดิมประเภทที่ 1 (Cellulose I) และหมู่ฟังก์ชันจำเพาะของเซลลูโลสไว้ได้อย่างสมบูรณ์ โดยไม่มีการเปลี่ยนรูปโครงสร้างผลึกและปราศจากสิ่งเจือปนแปลกปลอมใด ๆ อย่างไรก็ตาม เมื่อพิจารณาในมิติของระบบที่มีประสิทธิภาพสูงสุดในการปรับปรุงโครงสร้าง พบว่าระบบ Probe Sonication มีขีดความสามารถที่โดดเด่นที่สุด โดยสามารถย่อยขนาดอนุภาคเกรนผลึกให้ลดขนาดจากระดับไมโครเมตรเข้าสู่ระดับนาโนเมตรได้อย่างทรงพลังที่สุด           ซึ่งยืนยันจากปรากฏการณ์การแผ่กว้างของฐานพีค (Peak Broadening) ในผล XRD ควบคู่ไปกับการเกิดปฏิสัมพันธ์บนพื้นผิวเคมีที่เหมาะสมจากการดรอปตัวลงของความเข้มพีคคาร์บอนิลในผล FTIR ยิ่งไปกว่านั้น ระบบหัวโพรบยังสามารถรักษาความพร้อมและเสถียรภาพของหมู่ไฮดรอกซิล (O–H)  บนพื้นผิววัสดุไว้ได้อย่างดีเยี่ยมที่สุด ซึ่งคุณลักษณะจำเพาะเชิงโครงสร้างและเคมีพื้นผิวที่สมบูรณ์ของนาโนเซลลูโลสจากระบบหัวโพรบนี้ ถือเป็นปัจจัยขับเคลื่อนสำคัญในการสร้างพันธะทางเคมีที่แข็งแรงร่วมกับโมเลกุลของไทมอล (Thymol) ส่งผลให้วัสดุมีสมรรถนะสูงในการกักเก็บ ชะลอ และควบคุม    อัตราการระเหยของสารออกฤทธิ์ได้อย่างเต็มประสิทธิภาพ องค์ความรู้ที่ค้นพบจากการวิจัยครั้งนี้จึงเป็นแนวทางสำคัญในการยกระดับวัสดุชีวภาพทางการเกษตร เพื่อประยุกต์ใช้เป็นระบบนำส่งสารสกัดธรรมชาติในการควบคุมและป้องกันโรคไหม้ข้าวอย่างมีประสิทธิภาพ ปลอดภัย และยั่งยืนต่อไป
ข้อเสนอแนะ
ควรมีการศึกษาเพิ่มเติมในมิติของการประเมินประสิทธิภาพการดูดซับและการปลดปล่อย ของโมเลกุลไทมอลบนนาโนเซลลูโลสที่สังเคราะห์จากระบบ Probe Sonication เพื่อหาอัตราส่วนและสภาวะในการกักเก็บสารที่คุ้มค่าที่สุด ยิ่งไปกว่านั้น ควรขยายผลการทดลองไปสู่การทดสอบประสิทธิภาพในการยับยั้งเชื้อรา Pyricularia grisea และการทดลองจำลองในแปลงนาจริง เพื่อประเมินความคงทนต่อสภาพแวดล้อมทางกายภาพ
กิตติกรรมประกาศ
โครงงานวิจัยนี้สำเร็จลุล่วงได้ด้วยดี โดยได้รับความกรุณาอย่างยิ่งจากคุณครูวิภาวี ศรีหานนท์ คุณครูที่ปรึกษาหลัก และคณะที่ปรึกษาพิเศษ ได้แก่ ดร.พงษ์ธนวัฒน์ เข็มทอง, ดร.จักรภพ พันธศรี, ดร.ปณต ครึกกระโทก และดร.อิสราภรณ์ รักงาม และได้รับการเอื้อเฟื้ออุปกรณ์ เครื่องมือวิทยาศาสตร์ขั้นสูง และสถานที่ในการทำปฏิบัติการวิจัยจากศูนย์นาโนเทคโนโลยีแห่งชาติ (NANOTEC) รวมถึงได้รับการสนับสนุนและอำนวยความสะดวกในทุก ๆ ด้านจากโรงเรียนวิทยาศาสตร์จุฬาภรณราชวิทยาลัย ลพบุรี ผู้จัดทำจึงขอกราบขอบพระคุณเป็นอย่างสูงไว้ ณ โอกาสนี้

